Parcelforeningen Godthåb har aftalt snerydning med en ny leverandør, SNEVAGTEN .

**Vilkår i aftalen**:

Der bliver udført vintertjeneste fra den 15. oktober til 15. april. Begge dage inkl.

Der udføres præventiv saltning baseres på datagrundlag og vurderinger fra DMI og Vejdirektoratets tjenester om risiko for glatføre, isslag eller nedbør, der kan medføre is- eller sneglatte veje.

Ved snevejr saltes der ofte præventivt inden snefald.

Snevejr som giver let sne, mindre end 2 cm, saltes oftest væk, da dét er den mest effektive måde at glatførebekæmpe let sne. Der ryddes typisk sne med sneplov eller fejemaskine, når der ligger mellem 2-4 cm (eller mere) sne på en lokation/plads.

Snevagten kan igangsætte kørsler 7 dage om ugen, og kørsler kan opstartes på alle tider af døgnet. Der opstartes først snerydning efter endt snevejr.

Snerydning påbegyndes 0-8 timer efter endt snevejr.

Op til 2-3 kørsler i døgnet.

---------------------------------------------------------------------------------------------------------------------

HUSK!

*Foreningens aftale med Snevagten om snefejning og glatførebekæmpelse skal ses som en hjælp til medlemmerne med vinterbekæmpelse.*

*Det er fortsat medlemmerne selv, der har ansvaret for at holde vej og fortov farbar.*

Bestyrelsen